ตอนแรกว่าจะไปลองร้าน smoke house แต่พอไปถึงคนเยอะมาก แถมพนักงานที่อยู่ด้านหน้าบริการยอดแย่เลยตัดสินใจเดินออกทันที เลยวกกลับมาไปทานกันที่ร้านครัวจันผา มาถึงแล้วค่อนข้างประทับใจกับบรรยากาศและรสชาติอาหารมากๆ แถมพนักงานก็ดูแลเอาใจใส่เป็นอย่างดี คิดไม่ผิดเลยที่ลองมาทานที่นี่ วันนี้สั่งอาหารใปหลายอย่าง มีไก่ทอดซอสมะขาม (150.-), แกงป่าไก่ (150.-), ต้นอ่อนทานตะวันผัดน้ำมันหอย (150.-), ไข่เจียว (60.-), ปลาช่อนแม่ลาเผา (320.-), ยำรวมมิตรทะเล (150.-), เนื้อละมุน (195.-) ข้าวเปล่า 1 โถกับอีก 1 จาน และน้ำเปล่าอีก 2 ขวด หมดไป 1,320 บาท ถือว่าราคาโอเคเลยกับทำเลในสถานที่ท่องเที่ยวแบบนี้ แถมไม่ต้องไปง้อบ้านรมควันให้เสียอารมณ์ด้วย ^___^ 

ปล.แกงป่าไก่ กับปลาเผาอร่อยมาก ปลาสดมาก แต่ว่าเวลากินต้องระวังก้างด้วยนะ ;)